พระราชบัญญัติคุ้มครองการดำเนินงานของศูนย์พัฒนาการประมงแห่งเอเชียตะวันออกเฉียงใต้ พ.ศ. 2514พระราชบัญญัติ คุ้มครองการดำเนินงานของศูนย์พัฒนาการประมง แห่งเอเชียตะวันออกเฉียงใต้ พ.ศ. ๒๕๑๔ภูมิพลอดุลยเดช ป.ร. ให้ไว้ ณ วันที่ ๑๔ เมษายน พ.ศ. ๒๕๑๔ เป็นปีที่ ๒๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยการคุ้มครองการดำเนินงานของศูนย์พัฒนาการประมงแห่งเอเชียตะวันออกเฉียงใต้ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติคุ้มครองการดำเนินงานของศูนย์พัฒนาการประมงแห่งเอเชียตะวันออกเฉียงใต้ พ.ศ. ๒๕๑๔"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ในพระราชบัญญัตินี้ "ศูนย์" หมายความว่า ศูนย์พัฒนาการประมงแห่งเอเชียตะวันออกเฉียงใต้ ซึ่งประเทศภาคีความตกลงว่าด้วยการจัดตั้งศูนย์พัฒนาการประมงแห่งเอเชียตะวันออกเฉียงใต้ร่วมกันจัดตั้งขึ้นมาตรา 4 มาตรา ๔ เพื่อคุ้มครองการดำเนินงานในประเทศไทยของศูนย์ (๑) ให้ยอมรับนับถือว่า ศูนย์เป็นนิติบุคคล และให้ถือว่ามีภูมิลำเนาในประเทศไทย (๒) ในการปฏิบัติงานของศูนย์ ให้เรือของศูนย์เข้ามาในน่านน้ำไทย ทำการประมงและใช้คนต่างด้าวเป็นคนประจำเรือในเขตการประมงไทยด้วยก็ได้มาตรา 4 โดยได้รับยกเว้นการปฏิบัติตามกฎหมายว่าด้วยการเดินเรือในน่านน้ำไทย กฎหมายว่าด้วยสิทธิการประมงในเขตการประมงไทยและกฎหมายว่าด้วยการประมง (๓) ให้ศูนย์ได้รับยกเว้นการปฏิบัติตามกฎหมายว่าด้วยโรงเรียนราษฎร์มาตรา 5 มาตรา ๕ ให้ศูนย์ได้รับยกเว้น (๑) อากรแสตมป์ซึ่งเรียกเก็บตามประมวลรัษฎากรสำหรับเงินที่ศูนย์ได้รับจากการบริจาคและค่าธรรมเนียมการศึกษา (๒) อากรตามกฎหมายว่าด้วยพิกัดอัตราศุลกากรและภาษีการค้าตามประมวลรัษฎากร สำหรับเรือยานยนต์ วัสดุและอุปกรณ์ที่ศูนย์นำเข้ามาในราชอาณาจักรเพื่อการศึกษาและวิจัยมาตรา 5 อันเป็นการดำเนินงานตามปกติวิสัยตามวัตถุประสงค์ของศูนย์ ทั้งนี้ เฉพาะเมื่อศูนย์ได้รับความเห็นชอบในการนำเข้ามาในราชอาณาจักรจากกระทรวงเกษตรแล้ว (๓) ภาษีโรงเรือนและที่ดินตามกฎหมายว่าด้วยภาษีโรงเรือนและที่ดินและภาษีบำรุงท้องที่ตามกฎหมายว่าด้วยภาษีบำรุงท้องที่มาตรา 5 สำหรับทรัพย์สินของศูนย์ที่ใช้เกี่ยวกับการศึกษาหรือทรัพย์สินที่ใช้เป็นหอพัก หรือบ้านพักของผู้รับการฝึกอบรม หรือเจ้าหน้าที่ของศูนย์ซึ่งอยู่ในบริเวณที่ตั้งของสำนักงานของศูนย์ฝ่ายฝึกอบรม ทั้งนี้ เฉพาะทรัพย์สินที่กระทรวงเกษตรให้ความเห็นชอบในการให้ได้รับยกเว้นไม่ต้องเสียภาษีมาตรา 6 มาตรา ๖ ภายใต้บังคับกฎหมายว่าด้วยคนเข้าเมืองเพียงเท่าที่พระราชบัญญัตินี้มิได้ระบุเป็นอย่างอื่น คนต่างด้าวซึ่งเข้ามาในราชอาณาจักรเพื่อปฏิบัติงานของศูนย์ตราบเท่าที่อยู่ในฐานะดังต่อไปนี้ให้ได้รับยกเว้นจากข้อจำกัดตามกฎหมายว่าด้วยคนเข้าเมือง เกี่ยวกับจำนวนคนเข้าเมืองมาตรา 6 และระยะเวลาที่จะได้รับอนุญาตให้อยู่ในราชอาณาจักรเพียงเท่าที่จำเป็นในการฝึกอบรมและการปฏิบัติหน้าที่ของศูนย์ (๑) เจ้าหน้าที่ (๒) ผู้ฝึกอบรม (๓) ผู้รับการฝึกอบรม (๔) คู่สมรส บุตร หรือญาติซึ่งอยู่ในอุปการะและเป็นส่วนแห่งครัวเรือนของบุคคลใน (๑) และ (๒) ทั้งนี้มาตรา 6 เฉพาะที่กระทรวงเกษตรให้ความเห็นชอบในการยกเว้นนั้น ๆมาตรา 7 มาตรา ๗ ให้รัฐมนตรีว่าการกระทรวงเกษตรรักษาการตามพระราชบัญญัตินี้ผู้รับสนองพระบรมราชโองการ จอมพล ถนอม กิตติขจร นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากรัฐบาลได้ลงนามในความตกลงว่าด้วยการจัดตั้งศูนย์พัฒนาการประมงแห่งเอเชียตะวันออกเฉียงใต้ ซึ่งกำหนดให้มีสำนักงานฝ่ายการฝึกอบรมของศูนย์ขึ้นในประเทศไทยและเนื่องจากรัฐบาลได้ตกลงที่จะให้ความคุ้มครองในการดำเนินงานแก่ศูนย์ดังกล่าวจึงต้องตราพระราชบัญญัตินี้ขึ้น